
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 56
din 27 februarie 2014
privind actualizarea Actului constitutiv al S.C. ECOSERV SIG S.R.L. 
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 4473/26.02.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 49 din 31.03.2011, prin care s-a aprobat înfiinţarea S.C. ECOSERV SIG S.R.L. prin reorganizarea Serviciului Public de Gospodărie, modificată şi completată prin Hotărârea Consiliului Local Sighişoara nr. 105/08.06.2011;

Ţinând cont de Hotărârea Consiliului Local Sighişoara nr. 105/08.06.2011, prin care s-a aprobat actul constitutiv al S.C. Ecoserv Sig S.R.L.;

Având în vedere Hotărârea Consiliului Local Sighişoara nr. 119/25.07.2013 privind desemnarea şi validarea membrilor Consiliului de Administraţie al S.C. Ecoserv Sig S.R.L.;

Ţinând cont de Hotărârile Consiliului Local Sighişoara nr. 2/30.01.2014 şi 53/27.02.2014 privind desemnarea şi validarea unui membru al Consiliului de Administraţie al S.C Ecoserv Sig S.R.L.;
Văzând şi Hotărârea Consiliului Local Sighişoara nr. 54/27.02.2014 privind majorarea capitalului social al S.C. Ecoserv Sig S.R.L.;
Văzând şi Raportul de Specialitate comun al Serviciului Investiţii - Urmărire contracte, Monitorizare Servicii de Utilităţi Publice şi al Compartimentului Juridic, înregistrat cu nr. 4472/26.02.2014, prin care se propune actualizarea Actului constitutiv al S.C. ECOSERV SIG S.R.L., în conformitate cu prevederile O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare;

În conformitate cu prevederile O.U.G. nr. 109/2011 privind guvernanţa corporativă a întreprinderilor publice, aşa cum a fost modificată şi completată prin O.U.G. nr. 51/2013 şi cu cele ale Legii nr. 31/1990, Legea societăţilor, republicată, cu modificările şi completările ulterioare, cu precădere cele ale art. 194 lit. d) şi art. 204;
În temeiul art. 36 (2) lit. “a” şi “d”, (3) lit. “c”, (6) lit. “a” pct. 19, art. 45 (1) şi a art. 115 (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1.(1). Se aprobă actualizarea Actului constitutiv al S.C. Ecoserv Sig S.R.L., societate comercială al cărei asociat unic este Consiliul Local Sighişoara, în conformitate cu prevederile O.U.G. nr. 109/2011 privind guvernanţa corporativă a întreprinderilor publice, aşa cum a fost modificată şi completată prin O.U.G. nr. 51/2013, potrivit anexei la prezenta hotărâre.

(2). Prin Actul constitutiv al S.C. Ecoserv Sig S.R.L. actualizat potrivit alin. 1, se modifică şi obiectul principal de activitate al S.C. Ecoserv Sig S.R.L. după cum urmează - „Lucrări de construcţii a drumurilor şi autostrăzilor ”– cod CAEN Rev. 2. – 4211.

(3). Prin Actul constitutiv al S.C. Ecoserv Sig S.R.L. actualizat potrivit alin. 1, în cadrul activităţilor secundare se introduce un nou cod CAEN, cod CAEN 1011, “Producţia şi conservarea cărnii”, dat fiind faptul ca societatea administrează Piaţa Agroalimentară, cu spaţii de comercializare a cărnii şi în care se desfăşoara activităţi de sacrificare a mieilor.
Art. 2. Se împuterniceşte Primarul municipiului Sighişoara cu semnarea Actului constitutiv al S.C. Ecoserv Sig S.R.L., în forma actualizată.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, membrii Consiliului de Administraţie şi S.C. ECOSERV SIG S.R.L.
Art. 4. Se împuterniceste conducerea S.C. ECOSERV SIG S.R.L să facă demersurile necesare în vederea înregistrării Actului Constitutiv la Oficiul Naţional al Registrului Comertului de pe lângă Tribunalul Mureş.
Art. 5. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţa publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. S.C. ECOSERV SIG S.R.L.;

  5 ex. Membrii Consiliului de Administraţie.
13 ex. 
A.F./G.V.
